open-index/open-wikipedia-markdown huggingface dataset:
சல்யான் மாவட்டம்

**சல்யான் மாவட்டம்** (Salyan District) (),  நேபாள நாட்டின்  கர்ணாலி மாநிலத்தின் 10 மாவட்டங்களில் ஒன்றாகும்.  மேலும் இது நேபாளத்தின் எழுபத்தி ஐந்து மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **சல்யான்** நகரம் ஆகும். இம்மாவட்டம் காட்மாண்டு நகரத்திலிருந்து மேற்கே 320 கிலோ மீட்டர் தொலைவில் அமைந்துள்ளது.

ரப்தி மண்டலத்தில் அமைந்த இம்மாவட்டம் 320 சதுர கிலோ மீட்டர் பரப்பளவு கொண்டது. 2011-ஆம் ஆண்டின் மக்கள் தொகை கணக்கெடுப்பின் படி இதன் மக்கள் தொகை 2,41,716 ஆகும். 

## வரலாறு
காக்ரா சமவெளியில் அமைந்த இருபத்தி இரண்டு சிறு இராச்சியங்களின் கூட்டமைப்பில் சல்யான் மாவட்டத்தின் பைசே இராச்சியமும் ஒன்றாக இருந்தது. கிபி 1760-இல்  நேபாள ஷா வம்ச மன்னர்கள், ஒன்றுபட்ட நேபாள இராச்சியத்தை நிறுவும் பொருட்டு,  நேபாளத்தில் இருந்த சல்யன் மாவட்ட பைசே இராச்சியம் உட்பட அனைத்து சிறு இராச்சியங்களும் ஒன்றுபட்ட நேபாள இராச்சியத்துடன் இணைக்கப்பட்டது. 

## பெயர்க் காரணம்
சல்யான் என்பதற்கு நேபாள மொழியில் தேவதாரு என்று பொருள். இம்மாவட்டத்தில் தேவதாரு மரங்கள் அதிகம் இருந்த காரணத்தினால் இம்மாவட்டத்திற்கு சல்யான் எனப் பெயராயிற்று. 

## புவியியல் தட்ப வெப்பம்
இமயமலையில் அமைந்த மலை மாவட்டமான சல்யான் மாவட்டம், கடல் மட்டத்திலிருந்து 300 மீட்டர் முதல் 3,000 மீட்டர் உயரத்தில் அமைந்துள்ளதால், இம்மாவட்டத்தின் தட்ப வெப்ப நிலை மேல் வெப்ப மண்டலம்,  மிதவெப்ப வளையம்,  மிதமான காலநிலை என  மூன்று  காலநிலைகளில் காணப்படுகிறது. 

## உள்ளாட்சி மன்றங்கள்

சல்யான் மாவட்டத்தில் நாற்பத்தி எட்டு கிராம வளர்ச்சி மன்றங்கள் உள்ளது.

## இதனையும் காண்க
*நேபாளத்தின் மாவட்டங்கள்

## மேற்கோள்கள்

## வெளி இணைப்புகள்
*[ http://ddcsalyan.gov.np/ சல்யன் மாவட்ட இணையதளம்]

கர்ணாலி பிரதேசம்  
பகுப்பு:நேபாளத்தின் மாவட்டங்கள்
ருக்கும் மாவட்டம்

**ருக்கும் மாவட்டம்** (Rukum District) ()தெற்காசியாவின் நேபாள நாட்டின், லும்பினி மாநிலத்தில் உள்ள இம்மாவட்டத்தை, 2015-இல் மேற்கு ருக்கும் மாவட்டம் மற்றும் கிழக்கு ருக்கும் மாவட்டம் என இரண்டாகப் பிரித்தனர்.

## புவியியல் தட்ப வெப்பம்

ருக்கும் மாவட்டம், ராப்தி மண்டலத்தின் வடக்கில் இமயமலையில் அமைந்துள்ளது. பேரி ஆறு மற்றும் காக்ரா ஆறு எனப்படும் கர்னாலி ஆற்றின் துணை ஆறுகள், ருக்கும் மாவட்ட வடிநிலமாக உள்ளது.
மக்காச்சோளம், பார்லி, நெல், கோதுமை, உருளைக் கிழங்கு மற்றும் பழ வகைகள் இம்மாவட்டத்தில் பயிரிடப்படுகிறது.
இம்மாவட்டம் கடல் மட்டத்திலிருந்து 800 மீட்டர் முதல் 6,000 மீட்டர் உயரத்தில் உள்ளது. எனவே இம்மாவட்டத்தின் தட்ப வெப்பம் மேல் வெப்ப மண்டலம்,  மிதவெப்ப வளையம்,  மிதமான காலநிலை, மான்ட்டேன் #ஆல்ப்ஸ் மலை காலநிலை,   துருவப் பகுதி காலநிலை, வெண்பனி படர்ந்த பகுதிகள்  என ஆறு  காலநிலைகளில் காணப்படுகிறது.

## போக்குவரத்து வசதிகள்
தாங்- சல்யன் – ருக்கும் வழியாக செல்லும் சாலை, தாங் மாவட்டத்தின் துளசிப்பூர் நகரத்தையும், ருக்கும் மாவட்டத்தின் முசிகோட் நகரத்தையும் நான்கு மணி நேரப் பயணித்தில் இணைக்கிறது. காட்மாண்டிலிருந்து ருக்கும் மாவட்டத்தின் முசிகோட்டிற்கு சாலை வழியாக பயணிக்க இருபத்தி நான்கு நேரம் பயண நேரமாக உள்ளது.
ருக்கும் மாவட்டத்தில் சௌர்ஜஹரி  மற்றும் சல்லே என இரண்டு சிறு வானூர்தி நிலையங்கள் உள்ளது.

## உள்ளாட்சி அமைப்புகள்
இம்மாவட்டத்தில் 47 கிராம வளர்ச்சி மன்றங்களும், சௌர்ஜஹரி எனும் ஒரு நகராட்சி மன்றமும் செயல்படுகிறது.

## இதனையும் காண்க
* மேற்கு ருக்கும் மாவட்டம்
* கிழக்கு ருக்கும் மாவட்டம்

## மேற்கோள்கள்

பகுப்பு:நேபாளம்
சுர்கேத் மாவட்டம்

**சுர்கேத் மாவட்டம்** (Surkhet District) (,  )  நேபாள நாட்டின்  கர்ணாலி மாநிலத்தில் உள்ள 10 மாவட்டங்களில் ஒன்றாகும். இதன் தலைமையிடம் விரேந்திரநகர் ஆகும். 
விரேந்திரநகர் காட்மாண்டிலிருந்து மேற்கே 600 கிலோ மீட்டர் தொலைவில் அமைந்துள்ளது. இம்மாவட்டத்தின் பரப்பளவு 2,451 சதுர கிலோ மீட்டர் ஆகும். 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்ட மக்கள் தொகை 2,88,527 ஆகும்.

## தட்ப வெப்பம்
இம்மாவட்டத்த்தின் கோடைகால வெப்ப நிலை 5° செல்சியசும், குளிர்கால வெப்ப நிலை 38 ° செல்சியசுமாக உள்ளது. இம்மாவட்டம் கடல் மட்டத்திலிருந்து 300 மீட்டர் முதல் 3,000 மீட்டர் உயரம் வரை இமயமலையில்  பரவியுள்ளது. எனவே இம்மாவட்டத்தின் தட்ப வெப்பம், கீழ் வெப்ப மண்டலம்,மேல் வெப்ப மண்டலம்,  மிதவெப்ப வளையம், மிதமான காலநிலை  என நான்கு காலநிலைகளில் காணப்படுகிறது. 

## அமைவிடம்
சுர்கேத் சமவெளி நேபாளத்தின் உள் தராய் சமவெளிகளில் அமைந்துள்ளது. சுர்க்கேத் மாவட்டத்தின் வடக்கில் ஜாஜர்கோட் மாவட்டம், தைலேக் மாவட்டம், அச்சாம் மாவட்டங்களும், தெற்கில் பர்தியா மாவட்டம், கைலாலீ மாவட்டங்களும், கிழக்கில் சல்யான் மாவட்டமும், மேற்கில் டோட்டி மாவட்டமும் எல்லைகளாக அமைந்துள்ளது.

சுர்கேத் மாவட்டத்தில் பஹூன் இன மக்கள், சத்திரிய மக்களும் அதிகம் உள்ளனர். மகர் மக்கள்,  நேவார் மக்கள், தாரு மக்கள், சுன்னார் மக்கள் மற்றும் காமி இன மக்கள் சிறுபான்மை இனத்தவராக உள்ளனர். மாவட்டத்தில் இந்து சமயத்தவர்கள் பெருமபான்மை சமயத்தவர்களாக உள்ளனர். பௌத்தர்கள், கிறித்தவர்கள், இசுலாமியர்கள் கனிசமான அளவில் உள்ளனர்.

## போக்குவரத்து
இரத்தினா நெடுஞ்சாலை மற்றும் கர்னாலி நெடுஞ்சாலை நாட்டின் பிற பகுதிகளுடன் இணைக்கிறது.
சுர்கேத் மாவட்டத் தலைமையிடமான வீரேந்திரநகரில் அமைந்த வானூர்தி நிலையம், காட்மாண்டு, நேபாள் கஞ்ச், சூம்லா போன்ற பிற மாவட்டங்களுடன் இணைக்கிறது.

## உள்ளாட்சி நிர்வாகம்
 
இம்மாவட்டத்தில் பீரேந்திரநகர் நகராட்சி, சுபாகாட் நகராட்சி, உத்தரகங்கா நகராட்சி என மூன்று நகராட்சிகளும், நாற்பத்தி ஆறு கிராம வளர்ச்சி மன்றங்களும் உள்ளது.

## இதனையும் காண்க
*நேபாளத்தின் மாவட்டங்கள்

## மேற்கோள்கள்

## வெளி இணைப்புகள்
* www.ddcsurkhet.gov.np சுர்கேத் மாவட்ட இணையதளம்
* "MeroSurkhet.com - It's My Surkheti Soul"  MeroSurkhet.com
* "Welcome To Surkhet Valley"  Namastesurkhet.com
* Surkhetonline.com
* Surkhet.com
* On Facebook: Mero surkhet ramro surkhet

கர்ணாலி பிரதேசம்
கராபி பாதைப்பாலம்

**கராபி பாதைப்பாலம்** (பிரெஞ்சு: Viaduc de Garabit) என்பது ஒரு தொடர்வண்டிப்பாதை வளைவுப் பாலம் ஆகும். இது டுருயேர் ஆற்றுக்குக் குறுக்கே அமைந்துள்ளது. இது பிரான்சின் கொந்தலில் உள்ள ருயின்சு-ஒ-மர்கரீட் என்னும் இடத்துக்கு அண்மையில் மலைப் பாங்கான மசிஃப் நடு பகுதியில் அமைந்துள்ளது. இப்பாலம் குஸ்தாவ் ஐபெல் என்பவரால் 1882க்கும் 1884க்கும் இடையில் கட்டப்பட்டது. இதன் அமைப்புப் பொறியியல் வடிவமைப்பு மோரிசு கொயெக்லான் என்பவரால் செய்யப்பட்டது. 1885ம் ஆண்டில் திறந்து வைக்கப்பட்ட இப்பாலம், 565 மீட்டர் (1,854 அடி) நீளமுடையது. இதன் முதன்மை வளைவு 165 மீட்டர் (541 அடி) அகல்வு கொண்டது.

## பின்னணி
1870களின் முடிவில் குஸ்தாவ் ஐபெலினால் தொடங்கப்பட்ட ஐபெல் அன்ட் கம்பனி, தியோபில் சேரிக் என்பவருடன் இணைந்து பிரான்சின் முன்னணிப் பொறியியல் நிறுவனங்களில் ஒன்றாக விளங்கியது. 1875க்கும் 1877க்கும் இடையில் இந்நிறுவனம் போர்ட்டூவுக்கு அண்மையில் தொவ்ரூ ஆற்றுக்குக் குறுக்கே மரியா பியா பாலத்தைக் கட்டிக் கொடுத்தது. டுருயேர் ஆற்றுக்குக் குறுக்கே தொடர்வண்டிப் பாலம் ஒன்றைக் கட்டுவதற்கு கொந்தல் வேலைகள் திணைக்களம் திட்டமிட்டபோது, இவ்வேலை வழமையான போட்டிக் கேள்வி கோரல் நடைமுறைகள் எதுவும் இல்லாமல், தேசிய நெடுஞ்சாலைகள் திணைக்களப் பொறியாளர்களின் பரிந்துரைக்கு அமைய ஐபெலுக்குக் கொடுக்கப்பட்டது. முன்மொழியப்பட்ட பாலம் தொடர்பான தொழில்நுட்பப் பிரச்சினைகள் மரியா பியா பாலத்தினதைப் போலவே இருந்ததால் இந்தப் பரிந்துரை வழங்கப்பட்டது. உண்மையில், ஐபெல் அன்ட் கம்பனியின் பரியா பியா பாலத் திட்டத்தின் வெற்றியே கராபியில் பாதைப்பாலம் கட்டும் திட்டத்துக்கு வித்திட்டது.

## வடிவமைப்பும் கட்டுமானமும்
1885 நவம்பரில் ஒற்றைப் பாதையுடன் திறக்கப்பட்ட இப்பாலத்தின் நீளம் 565 மீட்டரும் (1,854 அடி), 3,587 தொன்கள் நிறையும் கொண்டிருந்தது. ஐபெல் கணித்தபடியே பாலத்தின் கீழ்நோக்கிய விலக்கம் சரியாக 8 மில்லிமீட்டர்களாக இருந்தது ஒரு சிறப்பம்சம். ஆற்றில் இருந்து 124 மீட்டர் (407 அடி) உயரத்தில் அமைந்திருந்த இப்பாலம், அது கட்டப்பட்ட காலத்தில் உலகின் மிக உயரமான பாலமாக இருந்தது. இரண்டு கரைகளிலும் தாங்கப்பட்ட தேனிரும்பால் உருவாக்கப்பட்ட வளைவின்மீது தாங்கப்பட்டு இருந்த தூண்கள் தொடர்வண்டிப் பாதையுடன் கூடிய பாலத்தைத் தாங்கின. திட்டத்துக்கான முழுச் செலவு 3,100,000 பிராங்குகள். 2009 செப்டெம்பர் 11ம் தேதி வரை இரண்டு திசைகளிலும் நாளொன்றுக்கு ஒவ்வொரு பயணிகள் தொடர்வண்டி பாலத்தினூடாகச் சென்றுவந்தது. மேற் குறிப்பிட்ட தேதியில் நடைபெற்ற சோதனையின் போது, அத்திவார முளை ஒன்றில் வெடிப்பு இருப்பது கண்டுபிடிக்கப்பட்டது. திருத்தவேலையின் பின் அடுத்த மாதத்தில் 10கிமீ/மணி (6 மைல்/மணி) வேகக் கட்டுப்பாட்டுடன் பாலம் மீண்டும் திறக்கப்பட்டது.

## திரைப்படத்தில்
1976ல் எடுக்கப்பட்ட "த கசான்ட்ரா கொரொசிங்" (The Cassandra Crossing) என்னும் ஆங்கிலப் படத்தில், 30-40 ஆண்டுகளாகப் பயன்பாட்டில் இல்லாத ஒரு பாலம் முக்கிய இடம் பெறுகிறது. அயலில் வாழ்ந்தவர்கள் இது விழுந்துவிடக்கூடும் என அஞ்சி அவ்விடத்தைவிட்டுச் செல்லும் அளவுக்கு அது ஆபத்தான நிலையில் உள்ளதாகக் காட்டப்பட்டது. அதனூடாக ஒரு தொடர்வண்டியைப் பயணிகளுடன் செலுத்தி வழவைக்கச் சிலர் முயல்வதும் அதைத்தடுக்கச் சிலர் நடவடிக்கை எடுப்பதுமே கதை. கராபி பாதைப்பாலமே மேற்படி பாலமாகப் படத்தில் காட்டப்பட்டது.

## மேற்கோள்கள்
 

பகுப்பு: பாலங்கள்
முகு மாவட்டம்

**முகு மாவட்டம்** (Mugu District) (), நேபாள நாட்டின், நேபாளத்தின்  கர்ணாலி மாநிலத்தில் உள்ள 10 மாவட்டங்களில் ஒன்றாகும். முகு மாவட்டத்தின் நிர்வாகத் தலைமையிடம் **கம்கடி** நகரம் ஆகும். .
 
 கர்ணாலி மாநிலத்தில் அமைந்த முகு மாவட்டத்தின் பரப்பளவு 3,535 சதுர கிலோ மீட்டராகும். 2011-ஆம் ஆண்டு மக்கள் தொகை கணக்கெடுப்பின் படி, முகு மாவட்ட மக்கள் தொகை 55,286 ஆகும். 

## புவியியல் மற்றும் தட்ப வெப்பம்
முகு மாவட்டத்தின் புவியியல் மிகவும் கடினமானது. நேபாளத்தின் மிகப் பெரிய ஏரியான மகேந்திர ஏரி எனப்படும் ராரா ஏரி முகு மாவட்டத்தில் உள்ளது. நேபாளத்தின் பெரிய மாவட்டங்களில் முகு மாவட்டமும் ஒன்றாகும்.

இம்மாவட்டம் கடல் மட்டத்திலிருந்து 1,000 மீட்டர் முதல் 6,400 மீட்டர் உயரம் வரை இமயமலையில்  பரவியுள்ளது. எனவே இம்மாவட்டத்தின் தட்ப வெப்பம்  மிதவெப்ப வளையம்,  மிதமான காலநிலை, மான்ட்டேன் #ஆல்ப்ஸ் மலை காலநிலை,   துருவப் பகுதி காலநிலை, வெண்பனி படர்ந்த பகுதிகள்  என  ஐந்து  காலநிலைகளில் காணப்படுகிறது. 

## சுற்றுலா
நேபாளத் தலைநகரான காட்மாண்டு நகரத்திலிருந்து தொலைதூரத்தில், போக்குவரத்து வசதியின்றி உள்ள  முகு மாவட்டம் இயற்கை ஆதாரங்களால் நிரம்பி வழிகிறது. நேபாளத்தின் மிகப்பெரிய மகேந்திரா ஏரி எனப்படும் 10.8 சதுர கிலோ மீட்டர் பரப்புள்ள  ராரா ஏரியைக் காண சுற்றுலாப் பயணிகளை அதிகமாக ஈர்க்கிறது. மேலும் ராரா தேசியப் பூங்கா இந்த ஏரியை காக்கிறது.

## கிராம வளர்ச்சி மன்றங்கள்

முகு மாவட்டத்தின் உள்ளாட்சி நிர்வாகத்திற்காக இருபத்தி ஆறு கிராம வளர்ச்சி மன்றங்கள் செயல்படுகிறது.

## இதனையும் காண்க
*நேபாளத்தின் மாவட்டங்கள்

## மேற்கோள்கள்

* Rara Lake Trek

கர்ணாலி பிரதேசம்  
 பகுப்பு:நேபாளத்தின் மாவட்டங்கள்
கோடாங் மாவட்டம்

**கோடாங் மாவட்டம்** (Khotang District) (), நேபாள நாட்டின், கிழக்கு வளர்ச்சிப் பிராந்தியத்தில், கோசி மாநிலத்தில் அமைந்த பதினான்கு மாவட்டங்களில் ஒன்றாகும். மேலும் நேபாளத்தின் எழுபத்தி ஐந்து மாவட்டங்களிலும் ஒன்றாகும். கோடாங் மாவட்டத் தலைமையிடமான **டிக்டெல்** நகரம் ஒரு நகராட்சியும் ஆகும்.

கோடாங் மாவட்டத்தின் பரப்பளவு 1,591 சதுர கிலோ மீட்டராகும். 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்ட மக்கள் தொகை 2,6,312 ஆகும். 
கோடாங் மாவட்டம், கிராதர்கள் எனப்படும் இராய் பழங்குடி இன மக்களின் பூர்வீகமானது ஆகும். பிற மலைவாழ் பழங்குடி மக்களும் இம்மாவட்டத்தில் வாழ்கின்றனர். 

## புவியியல் மற்றும் தட்ப வெப்பம்
கடல் மட்டத்திலிருந்து 300 மீட்டர் முதல் 4,000 மீட்டர் உயரம் வரை பரந்துள்ள கோடாங் மாவட்டத்தின் தட்ப வெப்பநிலை ஐந்து வகையாக உள்ளது. அவைகள் கீழ் வெப்ப மண்டலம், மேல் வெப்ப மண்டலம், மித வெப்ப மண்டலம், மிதமான காலநிலை மற்றும்  மான்ட்டேன் காலநிலை ஆகும்.

## நகராட்சிகள் மற்றும் கிராம வளர்ச்சி மன்றங்கள்

கோடாங் மாவட்டம் எழுபத்தி மூன்று கிராம வளர்ச்சி மன்றங்களும், ஒரு நகராட்சி மன்றத்தையும் கொண்டுள்ளது.

## இதனையும் காண்க
* கோசி மாநிலம் 
*நேபாளத்தின் மாவட்டங்கள்

## மேற்கோள்கள்

## வெளி இணைப்புகள்
*கோடாங் மாவட்டத்தின் இணையதளம்

பகுப்பு:நேபாளத்தின் மாவட்டங்கள்
பகுப்பு:கோசி மாநிலம்
ஒகல்டுங்கா மாவட்டம்

**ஒகல்டுங்கா மாவட்டம்** (Okhaldhunga District) (), தெற்காசியாவின் நேபாளத்தின்  தூரக்கிழக்கில் கோசி மாநிலத்தில் உள்ளது. இம்மாவட்டம் நேபாளத்தின் 77 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **ஒகல்டுங்கா** நகரம் ஆகும். 

இமயமலையில் சாகர்மாதா மண்டலத்தில் அமைந்த இம்மாவட்டம் 1,074.5 சதுர கிலோ மீட்டர் பரப்பளவு கொண்டது. 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 1,47,984 ஆக உள்ளது.

ஒகல்டுங்கா கிராதர்கள் எனப்படும் இராய் மற்றும் சுனுவார் இன மலைவாழ் மக்களின் வாழ்விடமாகும். இம்மக்களுடன் பிற மலைவாழ் மக்களும், சாதியினரும் இம்மாவட்டத்தில் வாழ்கின்றனர். நேபாள மொழியுடன், வட்டார மொழிகளும் இம்மாவட்டத்தில் பேசப்படுகிறது. மலையேற்ற வீரர்களுக்குரிய சுற்றுலாத் தலமாக இம்மாவட்டம் விளங்குகிறது.

## புவியியல் மற்றும் தட்ப வெப்பம்

ஒகல்டுங்கா மாவட்டம் இமயமலையில் ஆயிரம் அடி முதல் 13,100 அடி உயரம் வரை பரவியுள்ளது. எனவே இம்மாவட்டத்தின் தட்ப வெப்ப நிலை, மேல் வெப்ப மண்டலம்,  மிதவெப்ப வளையம்,  மிதமான காலநிலை, மான்ட்டேன் #ஆல்ப்ஸ் மலைத் தாழ்வாரத்திற்குரிய காலநிலை என நான்கு நிலைகளில் காணப்படுகிறது.

## கிராம வளர்ச்சி மன்றங்கள்
 

இம்மாவட்டத்தின் உள்ளாட்சி நிர்வாகத்தை மேற்கொள்வதற்கு நாற்பத்தி ஒன்பது கிராம வளர்ச்சி மன்றங்களும், சித்திசரண் எனும் ஒரு நகராட்சி மன்றமும் செயல்படுகிறது.

## இதனையும் காண்க
* கோசி மாநிலம்
*நேபாளத்தின் மாவட்டங்கள்

## மேற்கோள்கள்

பகுப்பு:நேபாளத்தின் மாவட்டங்கள்
பகுப்பு:கோசி மாநிலம்
ஹுசைன் பள்ளிவாசல், கெய்ரோ

**ஹுசைன் பள்ளிவாசல்** (Al-Hussain Mosque) ()   எகிப்து நாட்டின்  தலைநகரான கெய்ரோ நகரில் உள்ள பள்ளிவாசல் ஆகும். இப்பள்ளிவாசல் கி.பி. 1154 இல் கட்டப்பட்டது.
## அமைவிடம்

இப்பள்ளிவாசல் எகிப்து நாட்டின்  தலைநகரான கெய்ரோ நகரில் கான் எல் கலிலி கடைவீதியில் அமைந்துள்ளது. இது எகிப்து நாட்டின்  மிகப் புனிதமான இஸ்லாமிய தலங்களில் ஒன்றாகக் கருதப்படுகிறது.

## வரலாறு
இப்பள்ளிவாசல்  இசுலாமிய இறைத்தூதர்  முகமதுவின் பேரரும் கலிபா அலீயின் மகனுமான இமாம் ஹூசைனின் நினைவாக பாத்திம கலீபகம் ஆட்சியில் கி.பி. 1154 இல் கட்டப்பட்டது.

## அடக்கத்தலம்

சியா இசுலாம் தாவூதி போரா பிரிவினரும் சில சுணி இசுலாம் பிரிவினரும் இப்பள்ளிவாசல் வளாகத்தில் இமாம் ஹுசைனின் தலை புதைக்கப் பட்டுள்ளதாக நம்புகின்றனர்.

முதலில் இங்குள்ள வளாகத்தில் அடக்கத்தலம் இருந்தது.பின்பு  1154 இல் பள்ளிவாசல் கட்டப்பட்டது.

பள்ளிவாசல் சுவர்களில் பழமையான  குர்ஆன் கையெழுத்து வேலைபாடுகள் உள்ளன.

தாவூதி போரா இசுலாமிய பிரிவினர் மூலம் அடக்கம் செய்த இடத்தில் வெள்ளியிலான தடுப்பு உருவாக்கப்பட்டது.உருவாக்கப்பட்டது அடக்கத்தலம் பல சியா இசுலாம் முஸ்லிம்கள் வழக்கமாக பார்வையிடும் இடமாக உள்ளது.

## மேற்கோள்கள்

பகுப்பு:எகிப்தில் உள்ள பள்ளிவாசல்கள்
சோலுகும்பு மாவட்டம்

**சோலுகும்பு மாவட்டம்** (Solukhumbu District) (, செர்ப்பா: , தெற்காசியாவில் உள்ள நேபாள நாட்டின் கோசி மாநிலத்தில் அமைந்துள்ளது. சோலுகும்பி மாவட்டம், நேபாளத்தின் எழுபத்தி ஐந்து மாவட்டங்களில் ஒன்றாகும். சோலு மற்றும் கும்பு பகுதிகளை உள்ளடக்கியதே சோலுகும்பு மாவட்டாகும். இம்மாவட்டத்தின் நிர்வாகத் தலைமையிடம் **சல்லேரி** நகரம் ஆகும்.
     
சாகர்மாதா மண்டலத்தில் அமைந்த சோலுகும்பு மாவட்டத்தின் பரப்பளவு  3,312 சதுர கிலோ மீட்டர் ஆகும். இம்மாவட்டத்தின் மக்கள் தொகை, 2011-ஆம் ஆண்டின் மக்கள் தொகை கணக்கெடுப்பின் படி 1,05,886  ஆகும்.

உலகின் உயரமான எவரெஸ்ட் சிகரம், இம்மாவட்டத்தின் வடக்குப் பகுதியில் உள்ள சாகர்மாதா தேசியப் பூங்கா பகுதியில் அமைந்துள்ளது.

கிராதர்கள் என அழைக்கப்படும் உள்ளூர் இராய் மற்றும் செட்டிரி மலைவாழ் இன மக்கள் இமயமலையின் நடுவிலும், செர்ப்பா இன மக்கள் உயர்ந்த மலைப் பகுதிகளில் வாழ்கின்றனர். 

1953-இல் எவரெஸ்ட் சிகரத்தில் முதன் முதலில் கால் பதித்த  டென்சிங் நோர்கே, சோலுகும்பு மாவட்டத்தில் வளர்ந்தவர் ஆவார்.

## சுற்றுலா

மலையேற்ற வீரர்களுக்கும், மலையேற்றப் பயிற்சி மேற்கொள்வதற்கு இம்மாவட்டம் சிறப்பிடம் வகிக்கிறது. 
இமயமலையில் 8,848 மீட்டர் உயரம் கொண்ட எவரெஸ்ட் கொடுமுடியை நேபாளம் வழியாக மலை ஏறும் வெளி நாட்டுச் மலையேற்ற வீரர்களுக்கு சோலுகும்பு மாவட்டம் புகலிடமாக உள்ளது. இம்மாவட்டத்தின் செர்ப்பா இன இளைஞர்கள் மலையேற்ற வீரர்களுக்கு துணையாகச் செல்கின்றனர். 
இம்மாவட்டத்தின் உலகப் பாரம்பரியக்களங்களில் ஒன்றாக ஏற்றுக் கொண்டுள்ளது.

## புவியியல் மற்றும் தட்ப வெப்பம்
சோலுகும்பு மாவட்டம் இமயமலையில் 300 மீட்டர் உயரத்திலிருந்து 5,000 மீட்டர் உயரம் வரை பரவியுள்ளது. எனவே இம்மாவட்டத்தின் தட்ப வெப்பம், மேல் வெப்ப மண்டலம்,  மிதவெப்ப வளையம்,  மிதமான காலநிலை, மான்ட்டேன் #ஆல்ப்ஸ்மலைத் தாழ்வாரத்திற்குரிய காலநிலை,  துருவப் பகுதிப் பாலைவன காலநிலை, வெண்பனி படர்ந்த பகுதிகள்  என  ஐந்து நிலைகளில் காணப்படுகிறது. 
## கிராம வளர்ச்சி மன்றங்கள்

சோலுகும்பு மாவட்டத்தின் உள்ளாட்சி நிர்வாகத்திற்காக தூத்குந்தா எனும் ஒரு நகராட்சி மன்றமும், முப்பத்தி ஐந்து கிராம வளர்ச்சி மன்றங்களும் செயல்படுகிறது. 

## இதனையும் காண்க
* கோசி மாநிலம்
*நேபாளத்தின் மாவட்டங்கள்

## மேற்கோள்கள்

பகுப்பு:நேபாளத்தின் மாவட்டங்கள்
பகுப்பு:கோசி மாநிலம்
பகுப்பு:சோலுகும்பு மாவட்டம்
சர்லாஹி மாவட்டம்

**சர்லாஹி மாவட்டம்**  (Sarlahi district) (), நேபாள நாட்டின் தெராய் சமவெளியில் உள்ள மாதேஷ் மாநிலத்தின் எட்டு மாவட்டங்களில் ஒன்றாகும். மேலும் நேபாளத்தின் எழுபத்தி ஐந்து மாவட்டங்களில் சர்லாஹி மாவட்டமும் ஒன்றாகும். இம்மாவட்டத்தின் நிர்வாகத் தலைமையிடம் **மலங்கவா** நகரம் ஆகும். இம்மாவட்டத்தின் குறுக்கே பாயும் ஆறுகளில் பாக்மதி ஆறு பெரியதாகும்.

ஜனக்பூர் மண்டலத்தில் அமைந்த இம்மாவட்டம் 1,259 சதுர கிலோ மீட்டர் பரப்பளவு கொண்டது. 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்ட மக்கள் தொகை 7,69,729  ஆக உள்ளது. இம்மாவட்ட மக்களால் பஜ்ஜிகா மொழி, மைதிலி மொழி மற்றும் நேபாள மொழிகள் பேசப்படுகிறது.

## அமைவிடம்
இம்மாவட்டத்தின் மேற்கில் பாக்மதி ஆறும்,  கிழக்கில் மகோத்தாரி மாவட்டமும், வடக்கில் சிவாலிக் மலைகளும், தெற்கில் இந்தியாவின் பிகார் மாநிலத்தையும் எல்லையாகக் கொண்டுள்ளது.

## பொருளாதாரம்
இம்மாவட்டத்தில் உருளைக் கிழங்கு, கரும்புச் சாகுபடி மற்றும் மீன் பிடித்தல் தொழில் வளமையாக உள்ளது.

## புவியியல் மற்றும் தட்ப வெப்பம்
இம்மாவட்டம் கடல் மட்டத்திலிருந்து முன்னூறு மீட்டர் முதல் ஆயிரம் மீட்டர் உயரம் வரை உள்ளதால், கீழ் வெப்ப மண்டலம் மற்றும் மேல் வெப்ப மண்டலம் என இரண்டு தட்ப வெப்ப நிலைகளைக் கொண்டுள்ளது..நிலவியல் படி இம்மாவட்டம், வடக்கில் சுயுரி மலைப் பகுதி, நடுவில் பன்வார் பகுதி, தெற்கில் தராய் சமவெளிப் பகுதி என மூன்று பகுதிகளாகப் பிரிக்கப்பட்டுள்ளது.

## மக்கள் தொகையியல்
2011-ஆம் ஆண்டு மக்கள் தொகை கணக்கெடுப்பின் படி, இம்மாவட்ட மக்கள் தொகை 7,69,729  ஆக உள்ளது. மக்கள் தொகையில் ஆண்கள் 3,89,756 ஆகவும் மற்றும் பெண்கள்  3,79,973 ஆகவும் உள்ளனர். 
இம்மாவட்டத்தில் இந்துக்கள் எண்பத்தி ஐந்து விழுக்காடாகவும், இசுலாமியர்கள் 9.9 விழுக்காடாகவும், பௌத்தர்கள் 2.71 விழுக்காடாகவும், கிறித்தவர்கள் 0.22 விழுக்காடாகவும், பிற மக்கள் 0.25 விழக்காடாகவும் உள்ளனர். . 
இம்மாவட்ட மக்களால் பஜ்ஜிகா மொழி, மைதிலி மொழி மற்றும் நேபாள மொழிகள் பேசப்படுகிறது.

## நாடாளுமன்ற தொகுதிகள்
சர்லாஹி மாவட்டம் ஆறு நாடாளுமன்றத் தொகுதிகளைக் கொண்டுள்ளது.

## உள்ளாட்சி மன்றங்கள்

### நகராட்சிகள்
சர்லாஹி மாவட்டம் மலங்காவா நகராட்சி, ஹரியோன் நகராட்சி, லால்பண்டி நகராட்சி, ஈஸ்வர்பூர் நகராட்சி மற்றும் பர்ஹத்வா நகராட்சி என ஐந்து நகராட்சி மன்றங்களைக் கொண்டுள்ளது.

### கிராம வளர்ச்சி மன்றங்கள்
சர்லாஹி மாவட்டத்தில் ஊராட்சி நிர்வாகத்தை மேற்கொள்ள 101 கிராம வளர்ச்சி குழுக்கள் செயல்படுகிறது.

## இதனையும் காண்க
*நேபாளத்தின் மாவட்டங்கள்
*நேபாள மாநிலங்கள்
## மேற்கோள்கள்

பகுப்பு:நேபாளத்தின் மாவட்டங்கள்
பகுப்பு:மாதேஷ் மாநிலம்
பர்சா மாவட்டம்

**பர்சா மாவட்டம்** (Parsa District) (, நேபாளத்தின் தெராய் சமவெளியில் உள்ள மாதேஷ்  மாநிலத்தின் 8 மாவட்டங்களில் ஒன்றாகும். நேபாளத்தின் எழுபத்தி ஐந்து மாவட்டங்களில் இதுவும் ஒன்றாகும். இம்மாவட்டத்தின் நிர்வாகத் தலைமையிடம் பீர்கஞ்ச் நகரம் ஆகும்.

பர்சா மாவட்டத்தின் பரப்பளவு 1,353 சதுர கிலோ மீட்டர்கள் ஆகும். 2011-ஆம் ஆண்டு மக்கள் தொகை கணக்கெடுப்பின் படி இம்மாவட்டத்தின் மக்கள் தொகை 6,01,017 ஆகும். இம்மாவட்டத்தில் போஜ்புரி மொழி (44%), நேபாள மொழி (45%), உருது மொழி (1%) மற்றும் பிற மொழிகள் (1%) பேசப்படுகிறது. 

## புவியியல் மற்றும் தட்ப வெப்பம்
இம்மாவட்டம்  கடல் மட்டத்திலிருந்து 300 மீட்டர் முதல் 3,300 மீட்டர் உயரம் வரை பரவியுள்ளது. எனவே இம்மாவட்டத்தின் தட்ப வெப்பம்  கீழ் வெப்ப மண்டலம் மற்றும் மேல் வெப்ப மண்டலம் என  இரண்டு நிலைகளில் காணப்படுகிறது. 

## கிராம வளர்ச்சி மன்றங்கள் மற்றும் நகராட்சிகள்
 
பர்சா மாவட்டத்தில் எண்பத்தி மூன்று கிராம வளர்ச்சி மன்றங்களும், பீர்கஞ்ச் எனும் நகராட்சியும் உள்ளது.

## இதனையும் காண்க
*நேபாளத்தின் மாவட்டங்கள்
*நேபாள மாநிலங்கள்
## மேற்கோள்கள்

பகுப்பு:நேபாளத்தின் மாவட்டங்கள்
பகுப்பு:மாதேஷ் மாநிலம்
ராமேச்சாப் மாவட்டம்

**ராமேச்சாப் மாவட்டம்**  (Ramechhap District) (), தெற்காசியாவில் உள்ள நேபாள நாட்டில் பாக்மதி மாநிலத்தில் அமைந்த  13 மாவட்டங்களில் ஒன்றாகும். அமைந்துள்ளது. இம்மாவட்டம், நேபாளத்தின் எழுபத்தி ஐந்து மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **மந்தலி** நகரம் ஆகும்.

ஜனக்பூர் மண்டலத்தில் அமைந்த இம்மாவட்டத்தின் பரப்பளவு 1,546 சதுர கிலோ மீட்டர்கள் ஆகும். 2011-ஆம் ஆண்டு மக்கள் தொகை கணக்கெடுப்பின் படி, ராமேச்சாப் மாவட்டத்தின் மக்கள் தொகை 2,02,646 ஆகும்.  மக்கள் தொகை அடர்த்தி ஒரு சதுர கிலோ மீட்டர் பரப்பில் 137.4 வீதம் உள்ளனர். இம்மாவட்டத்தின் குசுந்தா இன மக்கள் தொகை அழிவின் விளிம்பு நிலையில் உள்ளது. இம்மாவட்டத்தில் நேபாள மொழி, சுனுவார் மொழி, தாமாங் மொழி, நேவாரி மொழி மற்றும் ஹாயு மொழிகள் பேசப்படுகிறது. 

## புவியியல் மற்றும் தட்ப வெப்பம்
இம்மாவட்டம்  கடல் மட்டத்திலிருந்து 300 மீட்டர் முதல் 5,000 மீட்டர் உயரத்தில் இமயமலை வரை பரவியுள்ளது.  எனவே இம்மாவட்டத்தின் தட்ப வெப்பம், கீழ் வெப்ப மண்டலம், மேல் வெப்ப மண்டலம்,  மிதவெப்ப வளையம்,  மிதமான காலநிலை, மான்ட்டேன் #ஆல்ப்ஸ் மலை காலநிலை,  துருவப் பகுதி காலநிலை, வெண்பனி படர்ந்த பகுதிகள்  என  ஐந்து நிலைகளில் காணப்படுகிறது. 

## கிராம வளர்ச்சி மன்றங்கள்

ராமேச்சாப் மாவட்டம் நாற்பத்தி ஆறு கிராமிய நகராட்சிகளும்,  மந்தலி மற்றும் ராமேச்சாப் என இரண்டு நகரபுற நகராட்சிகளையும் கொண்டுள்ளது.

## இதனையும் காண்க
*நேபாள மாநிலங்கள்
*நேபாளத்தின் மாவட்டங்கள்
* நேபாள நகரங்கள்
*நேபாள கிராமிய நகராட்சிகள்

## மேற்கோள்கள்

## வெளி இணைப்புகள்
*மாவட்ட இணையதளம்
*
சிந்துலி மாவட்டம்

**சிந்துலி மாவட்டம்** (Sindhuli District) (), தெற்காசியாவில் நேபாள நாட்டின், மத்திய வளர்ச்சி பிராந்தியத்தில் உள்ள பாக்மதி மாநிலத்தில் அமைந்த  13 மாவட்டங்களில் ஒன்றாகும். நேபாளத்தின் எழுபத்தி ஐந்து மாவட்டங்களில் ஒன்றான சிந்துலி மாவட்டம், ஜனக்பூர் மண்டலத்தில் அமைந்துள்ளது. இம்மாவட்டத்தின் நிர்வாகத் தலைமையிடம் **கமலாமாய்** நகரம் ஆகும்.

இம்மாவட்டம் 2,491 சதுர கிலோ மீட்டர் பரப்பளவு கொண்டது. 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்ட மக்கள் தொகை 2,96,192 ஆக உள்ளது.இம்மாவட்டத்தில் நேபாள மொழி, மஹர் மொழி, தமாங் மொழி மற்றும் செபாங் மொழிகள் பேசப்படுகிறது.  
முன்பு மரங்களை வெட்டி பிழைப்பு நடத்திய இம்மாவட்டட்தில் அதிகமாக வாழும் தமாங் இன மலை வாழ் மக்கள், அரசின் தடை காரணமாக, தற்போது கால்நடைகளை வளர்ப்பதன் கிடைக்கும் வருவாயை நம்பியுள்ளனர்.

## புவியியல் மற்றும் தட்ப வெப்பம்
மத்திய நேபாளத்தில் அமைந்த இம்மாவட்டம்  கடல் மட்டத்திலிருந்து 300 மீட்டர் முதல் 3,000  மீட்டர் உயரம் வரை பரவியுள்ளது. எனவே இம்மாவட்டத்தின் தட்ப வெப்பம், கீழ் வெப்ப மண்டலம்,மேல் வெப்ப மண்டலம் மற்றும்  மிதவெப்ப வளையம் என  மூன்று நிலைகளில் காணப்படுகிறது. 

## [[நேபாள கிராமிய நகராட்சிகள்|கிராமிய நகராட்சிகளும்]],  [[நேபாள நகரங்கள்|நகரபுற நகராட்சிகளும்]]
 
சிந்துலி மாவட்டத்தில் ஐம்பத்தி நான்கு கிராமிய நகராட்சிகளும், கமலாமாய் மற்றும் தூத்தௌலி என இரண்டு   நகரபுற நகராட்சிகளையும் உள்ளது.

## இதனையும் காண்க
*நேபாள மாநிலங்கள்
*நேபாளத்தின் மாவட்டங்கள்
* நேபாள நகரங்கள்
*நேபாள கிராமிய நகராட்சிகள்

## மேற்கோள்கள்


## வெளி இணைப்புகள்
*[www.ddcsindhuli.gov.np சிந்துலி மாவட்ட இணையதளம்]

* UN map of VDC boundaries, water features and roads in Sindhuli 

பகுப்பு:நேபாளத்தின் மாவட்டங்கள்  
பகுப்பு:பாக்மதி மாநிலம்
நுவாகோட் மாவட்டம்

**நுவாகோட் மாவட்டம்** (Nuwakot District) (,  தெற்காசியாவின் நேபாள நாட்டில், மத்திய வளர்ச்சி பிராந்தியத்தில் அமைந்த பாக்மதி மாநிலத்தின் 13 மாவட்டங்களில் ஒன்றாகும். மேலும் இம்மாவட்டம், நேபாளத்தின் எழுபத்தி ஐந்து மாவட்டங்களில் ஒன்றாகும். இதன் நிர்வாகத் தலைமையிடம் **பிதார்** நகரம் ஆகும். 

பாக்மதி மண்டலத்தில் உள்ள மலைப் பாங்கான இம்மாவட்டம் ஆகும். 1,121 சதுர கிலோ மீட்டர் பரப்பளவு கொண்ட இம்மாவட்டத்தின், 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்ட மக்கள் தொகை 2,77,471 ஆகும். இங்கு நேபாள மொழி, தமாங் மொழிகள் பேசப்படுகிறது.

## பெயர்க் காரணம்

ஏழு அடுக்குகளுடன் கூடிய தொன்மை வாய்ந்த நுவாகோட் கோட்டை இம்மாவட்ட மலையின் உச்சியில் அமைந்துள்ளது. எனவே இம்மாவட்டத்திற்கு நுவாகோட் என்ற பெயர் ஏற்பட காரணமாயிற்று. இங்குள்ள தேவிகாட் கிராமத்தில் தாடி மற்றும் திரிசூலி ஆறுகள் ஒன்று கூடுகிறது.

## புவியியல் மற்றும் தட்ப வெப்பம்
இம்மாவட்டம்  கடல் மட்டத்திலிருந்து 300 மீட்டர் முதல் 5,000 மீட்டர்  உயரம் வரை பரவியுள்ளது. எனவே இம்மாவட்டத்தின் தட்ப வெப்ப நிலை மேல் வெப்ப மண்டலம்,  மிதவெப்ப வளையம்,  மிதமான காலநிலை, மான்ட்டேன் #ஆல்ப்ஸ் மலை காலநிலை,   துருவப் பகுதி காலநிலை, வெண்பனி படர்ந்த பகுதிகள்  என  ஐந்து நிலைகளில் காணப்படுகிறது. 

## பொருளாதாரம்
சமவெளிப் பகுதிகள் குறைந்த, மலைப் பாங்கான இம்மாவட்டத்தின் பொருளாதாரம் மலைத் தோட்டப் பயிர்கள், கால்நடை வளர்த்தல் மற்றும் சுற்றுலா  மூலம் ஈட்டப்படுகிறது.
## [[நேபாள கிராமிய நகராட்சிகள்|கிராமிய நகராட்சிகளும்]],  [[நேபாள நகரங்கள்|நகரபுற நகராட்சிகளும்]]
நுவாகோட் மாவட்டத்தில் அறுபத்தி ஒன்று கிராமிய நகராட்சிகளும் மற்றும் ஒரு நகராட்சி மன்றம் உள்ளாட்சிப் பணிகளை மேற்கொள்கிறது.

## இதனையும் காண்க
*நேபாள மாநிலங்கள்
*நேபாளத்தின் மாவட்டங்கள்
* நேபாள நகரங்கள்
*நேபாள கிராமிய நகராட்சிகள்

## மேற்கோள்கள்

பகுப்பு:நேபாளத்தின் மாவட்டங்கள்
பகுப்பு:பாக்மதி மாநிலம்
சியாங்ஜா மாவட்டம்

**சியாங்ஜா மாவட்டம்**  (Syangja District) () தெற்காசியாவில் நேபாளத்தின், மேற்கு வளர்ச்சி பிராந்தியத்தில், மாநில எண் 4-இல் அமைந்துள்ளது.
நேபாளத்தின் எழுபத்தி ஐந்து மாவட்டங்களில் சியாங்ஜா மாவட்டமும் ஒன்றாகும். இம்மாவட்ட நிர்வாகத் தலைமையிட நகரம் **சியாங்ஜா பஜார்** ஆகும்.

கண்டகி மண்டலத்தில் அமைந்த இம்மாவட்டம் 1,164 சதுர கிலோ மீட்டர் பரப்பளவு கொண்டது. 

## மக்கள் தொகையியல்
2011-ஆம் ஆண்டு மக்கள் தொகை கணக்கெடுப்பின் படி, சியாங்ஜா மாவட்ட மக்கள் தொகை 2,89,148 ஆகும். 
இம்மாவட்டத்தில் இந்து சமயத்தவர்கள் 86.07% ஆகவும், இசுலாமியர்கள் 0.58% ஆகவும், பௌத்தர்கள் 12.47% ஆகவும், கிறித்தவர்கள் 0.07% ஆகவும், மற்ற சமயத்தவர்கள் 0.08% ஆகவும் உள்ளனர். 
இம்மாவட்டத்தில் அந்தணர், சத்திரியர், குரூங், மகர் மற்றும் பிற இனத்தவர்கள் வாழ்கின்றனர். குரூங் மற்றும் மகர் இன மக்கள் பிரித்தானிய இந்தியப் பேரரசின் போர்ப் படைகளில் ஒன்றான கூர்க்கா படையணியில் பணிபுரிந்தனர். தற்போதும் இந்திய இரானுவத்தில் இம்மக்கள் பணிபுரிகின்றனர்.
## சாலை வசதிகள்
மேற்கு நேபாள பிராந்தியத்தின் முக்கிய நகரங்களான பொக்காரா மற்றும் பைரவா நகரங்களுடன் சியாங்ஜா பஜார் நகரம், சித்தார்த்தா நெடுஞ்சாலை வழியாக இணைக்கிறது. 

## நீர் மின் உற்பத்தி

இம்மாவட்டத்தில்  பாயும் காளிகண்டகி ஆற்றின் குறுக்கே நீர்த்தேக்கம் கட்டி, 144 மெகா வாட் மின்சாரம் உற்பத்தி செய்யப்படுகிறது.
## புவியியல் மற்றும் தட்ப வெப்பம்
இம்மாவட்டம் கடல் மட்டத்திலிருந்து 300 மீட்டர் முதல் 2,000 மீட்டர் உயரம் வரை இமயமலையில்  பரவியுள்ளது. எனவே இம்மாவட்டத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம்,  மிதவெப்ப வளையம்  என மூன்று காலநிலைகளில் காணப்படுகிறது. 
## மாவட்ட உள்ளாட்சி நிர்வாகம்

இம்மாவட்டம் புத்தலி பஜார் நகராட்சி, வாலிங் நகராட்சி, சாப்பாகோட் நகராட்சி மற்றும் பீர்கோட் நகராட்சி என நான்கு நகராட்சி மன்றங்களையும், அறுபது கிராம வளர்ச்சி மன்றங்களையும் கொண்டுள்ளது. 
## இதனையும் காண்க
*நேபாள மாநிலங்கள்
*நேபாளத்தின் வளர்ச்சி பிராந்தியங்கள்  
*நேபாளத்தின் மண்டலங்கள்
*நேபாளத்தின் மாவட்டங்கள்

## மேற்கோள்கள்

## வெளி இணைப்புகள்
* ddcsyangja.gov.np சியாங்ஜா மாவட்ட இணையதளம்
*Nepal Population Report - 2011
*A Digital Home for Syangja & Syangjali 

 
  பகுப்பு:கண்டகி பிரதேசம்
ரவுதஹட் மாவட்டம்

**ரவுதஹட் மாவட்டம்** (Rautahat District) (, நேபாளத்தின் தெராய் சமவெளியில் அமைந்த  மாதேஷ்  மாநிலத்தின் எட்டு மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **கௌர்** நகரம் ஆகும். 

நாராயணீ மண்டலத்தில் அமைந்த ரௌத்ஹட் மாவட்டத்தின் மொத்தப் பரப்பளவு 1,126 சதுர கிலோ மீட்டராகும். 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்ட மக்கள் தொகை  6,86,722 ஆக உள்ளது. பிற மாவட்டங்களை விட இம்மாவட்டத்தில் இசுலாமியர்களின் மக்கள் தொகை அதிகமாக உள்ளது. 2001-இல் இசுலாமியர் மக்கள் தொகை 19.465% (1,06,111) ஆக இருந்தது.இம்மாவட்டத்தில் பஜ்ஜிகா மொழி (60%), நேபாள மொழி  (21%) மற்றும்  இந்தி மொழி-உருது (13%) மற்றும் பிற மொழிகள் (6%)  பேசப்படுகிறது. 
## புவியியல் மற்றும் தட்ப வெப்பம்
இம்மாவட்டம்  கடல் மட்டத்திலிருந்து 300 மீட்டர் முதல் 1,000 மீட்டர் உயரம் வரை பரவியுள்ளது. எனவே இம்மாவட்டத்தின் தட்ப வெப்பம், கீழ் வெப்ப மண்டலம் மற்றிம் மேல் வெப்ப மண்டலப் பகுதி  என   இரண்டு நிலைகளில் காணப்படுகிறது. 

## கிராம வளர்ச்சி மன்றங்கள் மற்றும் நகராட்சிகள்
 

ரௌத்ஹட் மாவட்டத்தில் கௌர் நகராட்சியும், நூற்றி நான்கு கிராம வளர்ச்சி மன்றங்களும் செயல்படுகிறது.

## இதனையும் காண்க
*நேபாளத்தின் மாவட்டங்கள் 
*நேபாள மாநிலங்கள்
*நேபாளத்தின் வளர்ச்சி பிராந்தியங்கள்  
*நேபாளத்தின் மண்டலங்கள்
## மேற்கோள்கள்

 பகுப்பு:நேபாளத்தின் மாவட்டங்கள்
பகுப்பு:மாதேஷ் மாநிலம்
மக்வான்பூர் மாவட்டம்

**மக்வான்பூர் மாவட்டம்** (Makawanpur District) (),  நேபாள நாட்டின்  பாக்மதி மாநிலத்தில் உள்ள 13 மாவட்டங்களில் ஒன்றாகும். மக்வான்பூர் மாவட்ட நிர்வாகத் தலைமையிட நகரமான **[[ஹெடௌதா]]  **  ஒரு துணைநிலை மாநகராட்சியும் ஆகும்.
 
நேபாளத்தின் எழுபத்தி ஐந்து மாவட்டங்களில் ஒன்றான இம்மாவட்டம் நாராயணி மண்டலத்தில் அமைந்துள்ளது. இம்மாவட்டத்தின் பரப்பளவு 2,426 சதுர கிலோ மீட்டர்கள் ஆகும். 2011-ஆம் ஆண்டு மக்கள் தொகை கணக்கெடுப்பின் படி, மக்வான்பூர் மாவட்ட மக்கள் தொகை  4,20,477 ஆக உள்ளது.  இங்கு நேபாள மொழி பெரும்பான்மையாக பேசப்படுகிறது.

## புவியியல் மற்றும் தட்ப வெப்பம்
மக்வான்பூர் மாவட்டம்  கடல் மட்டத்திலிருந்து 300 மீட்டர் முதல் 3,000 மீட்டர் உயரம் வரை பரவியுள்ளது. எனவே இம்மாவட்டத்தின் தட்ப வெப்பம், கீழ் வெப்ப மண்டலம், மேல் வெப்ப மண்டலம் மற்றும்  மிதவெப்ப வளையம் என  மூன்று விதமான தட்ப வெப்ப நிலைகளில் காணப்படுகிறது. 
## உள்ளாட்சி நிர்வாகம்
 
மக்வான்பூர் மாவட்டத்தில் நாற்பத்தி ஒன்று கிராமிய நகராட்சிகளும், ஹேட்டவுடா என்ற ஒரு நகர்புற நகராட்சியும் உள்ளது.

## இதனையும் காண்க
*நேபாள மாநிலங்கள்
*நேபாளத்தின் வளர்ச்சி பிராந்தியங்கள்  
*நேபாளத்தின் மண்டலங்கள்
*நேபாளத்தின் மாவட்டங்கள்
* நேபாள நகரங்கள்

## மேற்கோள்கள்

## வெளி இணைப்புகள்
*www.ddcmakwanpur.gov.np மக்வான்பூர் மாவட்ட இணையதளம்

பகுப்பு:நேபாளத்தின் மாவட்டங்கள்
பகுப்பு:பாக்மதி மாநிலம்
லம்ஜுங் மாவட்டம்

**லம்ஜுங் மாவட்டம்** (Lamjung District) ( ), தெற்காசியாவில் நேபாள நாட்டின்  கண்டகி மாநிலத்தில்அமைந்துள்ளது. இம்மாவட்டத் நிர்வாகத் தலைமையிட நகரமான **பேசிசஹர்** ஒரு நகராட்சி மன்றமும் ஆகும்.

கண்டகி மண்டலத்தில் அமைந்த லம்ஜுங் மாவட்டம் 1,692 சதுர கிலோ மீட்டர் பரப்பளவு கொண்டது. 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை  1,67,724 ஆகும். நிலவியலின் படி, இம்மாவட்டம்  நேபாளத்தின் நடுவில் அமைந்துள்ளது. குரூங் இன மலைவாழ் மக்கள் அதிகம் வாழ்கின்றனர். நேபாள மொழி, குரூங் மொழி மற்றும் மகர் மொழிகள் இங்கு பேசப்படுகிறது. இம்மாவட்டத்தில் அன்னபூர்னா கொடுமுடி அமைந்துள்ளது.
 
## படக்காட்சிகள்

File:AnnapurnaII.jpg|அன்னபூர்ணா
File:Marshyangdi river near Bahundanda.jpg|மர்சியந்தி ஆறு 
File:Hiletaxar.jpg|ஹிலேடேக்சர் கிராமம்
File:Gurungkid.jpg|விளையாடும் குரூங் இன குழந்தை


## புவியியல் மற்றும் தட்ப வெப்பம்
லம்ஜுங் மாவட்டம்  இமயமலையில்,  கடல் மட்டத்திலிருந்து 1,000 மீட்டர் முதல் 6,400  மீட்டர் உயரம் வரை பரவியுள்ளது. எனவே  இம்மாவட்டத்தின் தட்ப வெப்ப நிலை மேல் வெப்ப மண்டலம்,  மிதவெப்ப வளையம்,  மிதமான காலநிலை, மான்ட்டேன் #ஆல்ப்ஸ் மலை காலநிலை,   துருவப் பகுதி காலநிலை, வெண்பனி பகுதிகள், டிரான்ஸ்-இமயமலை  என  ஏழு காலநிலைகளில் காணப்படுகிறது. 

## உள்ளாட்சி நிர்வாகம்

லம்ஜுங் மாவட்டத்தின் உள்ளாட்சி நிர்வாகத்தை ஐம்பத்தி எட்டு கிராம வளர்ச்சி மன்றங்களும், பேசிசஹர் மற்றும் சுந்தர் பஜார் என இராண்டு  நகராட்சிகளும் மேற்கொள்கிறது. 
## 2015 நிலநடுக்கம்
25 ஏப்ரல் 2015 அன்று ஏற்பட்ட நேபாள நிலநடுக்கம் இம்மாவட்டத்தின் அருகில் மையம் கொண்டிருந்தது. இதனால்  காட்மாண்டு நகரம் பெரும் பொருட் சேதமும், உயிர்ச் சேதம் கண்டது. 

## இதனையும் காண்க
* நேபாளத்தின் மாவட்டங்கள்
*நேபாள மாநிலங்கள்

## மேற்கோள்கள்

*லம்ஜுங் மாவட்ட இணையதளம் 

 பகுப்பு:நேபாளத்தின் மாவட்டங்கள்
  பகுப்பு:கண்டகி பிரதேசம்
மனாங் மாவட்டம்

**மனாங் மாவட்டம்** (Manang District) (, தெற்காசியாவின் நேபாளத்தின், மேற்கு வளர்ச்சி பிராந்தியத்தில், மாநில எண் 4-இல் அமைந்துள்ளது. இம்மாவட்டத்தின் நிர்வாகத் தலைமையிட நகரமான சாமே ஒரு நகராட்சி மன்றமும் ஆகும்.

கண்டகி மண்டலத்தின் மனாங் மாவட்டம்  2,246 சதுர கிலோ மீட்டர் பரப்பளவு கொண்டது.
2011-ஆம் ஆண்டு மக்கள் தொகை கணக்கெடுப்பின் படி, இம்மாவட்ட மக்கள் தொகை 6,538 ஆக உள்ளது. உள்நாட்டு மற்றும் வெளி நாட்டு வணிகத்தில் மனாங் மக்கள் தேர்ச்சி பெற்றவர்கள்.

## புவியியல் மற்றும் தட்ப வெப்பம்

இமயமலையில் 5,415 மீட்டர் உயரத்தில் அமைந்த தொரங் லா மலைக் கணவாய், மனாங் நகரத்தையும், மஸ்டாங் மாவட்டத்தின் முக்திநாத்தையும் இணைக்கிறது. மனாங் மாவட்டம், நேபாளத்தில் மழைப் பொழிவு மிகவும் குறைந்த மாவட்டமாகும். மனாங் சமவெளி நேபாள-திபெத் எல்லையின் அருகில் உள்ளது.
இங்கு மூன்று மலைத் தடங்கள் உள்ளது. முதல் வழித்தடம் முக்திநாத், மஸ்டாங் வழியாக லாசாவை இணைக்கிறது. இவ்வழியாக பயணிப்பதற்கு நான்கு நாட்கள் ஆகும்.
இரண்டாவதாக, நௌர் கோலா மற்றும் நௌர்கோன் வழியாக லாசாவை அடைய ஐந்து நாட்கள் ஆகும். மூன்றாவதான மத்திய நேபாளத்தின் லர்க்கியா பஜாரிலிருந்து லாசாவிற்குச் செல்லும் மலைப் பாதையை மக்கள் பெரிதும் பயன்படுத்துகின்றனர்.
மனாங் – முக்திநாத் இருப்புப் பாதை, நூற்றாண்டுகளாக பயன்பாடடில் உள்ளது.

## புவியியல் மற்றும் தட்ப வெப்பம்
இம்மாவட்டம், இமயமலையில்  கடல் மட்டத்திலிருந்து 1,000  மீட்டர் முதல் 5,000 மீட்டர் உயரம் வரை பரவியுள்ளது. எனவே இம்மாவட்டத்தின் தட்ப வெப்பம் மிதவெப்ப வளையம்,  மிதமான காலநிலை, மான்ட்டேன் #ஆல்ப்ஸ் மலை காலநிலை,   துருவப் பகுதி காலநிலை, வெண்பனி படர்ந்த பகுதிகள்  என  ஐந்து நிலைகளில் காணப்படுகிறது.

## உள்ளாட்சி நிர்வாகம்

மனாங் மாவட்டம்,  நூற்றிபதினேழு தொகுதி உறுப்பினர்களுடன் கூடிய பதின்மூன்று கிராம வளர்ச்சி மன்றங்கள் உள்ளது. மேலும் முப்பத்தி ஐந்து மலைவாழ் மக்களுக்கான குடியிருப்புகள் உள்ளது.

## இதனையும் காண்க
*நேபாள மாநிலங்கள்
*நேபாளத்தின் வளர்ச்சி பிராந்தியங்கள்  
*நேபாளத்தின் மண்டலங்கள்
*நேபாளத்தின் மாவட்டங்கள்

## மேற்கோள்கள்

## வெளி இணைப்புகள்
*  மனாங் மாவட்ட இணையதளம்
* Districts in Nepal: their Websites, Official Facebook Page & ICT

பகுப்பு:நேபாளத்தின் மாவட்டங்கள்
பகுப்பு:கண்டகி பிரதேசம்
முஸ்தாங் மாவட்டம்

**முஸ்தாங் மாவட்டம்**  (Mustang District) (),  தெற்காசியாவின் நேபாள நாட்டின், கண்டகி மாநிலத்தில் அமைந்துள்ளது. முஸ்தாங் மாவட்டத்தின் நிர்வாகத் தலைமையிடம் **ஜோம்சோம்**  நகரம் ஆகும்.

தவளகிரி மண்டலத்தில் அமைந்த முஸ்தாங் மாவட்டத்தின் பரப்பளவு  3,573 சதுர கிலோ  மீட்டர்கள் ஆகும். 2011-ஆம் மக்கள் தொகை கணக்கெடுப்பின் படி முஸ்தாங் மாவட்ட மக்கள் தொகை  13,452 ஆக உள்ளது.இம்மாவட்ட நிர்வாகத் தலைமையிடாமான ஜோம்சோம் நகரத்தில்  வானூர்தி நிலையம் உள்ளது.

இமயமலையில் அமைந்த இம்மாவட்டம் வடக்கில் திபெத் மேட்டு நிலத்தைத் தொட்டுத்தொடா நிலையில் அமைந்துள்ளது.
இந்துக்களின் புனித தலமான முக்திநாத் கோவில் இம்மாவட்டத்தில் உள்ளது. மேலும் அன்னபூர்ணா கொடுமுடியும் இங்கு அமைந்துள்ளது.

ஆப்பிள், மார்பா எனும் மதுபானம் இம்மாவட்டத்தில் அதிகம் உற்பத்தி செய்யப்படுகிறது.

## உள்ளாட்சி நிர்வாகம்

இம்மாவட்டத்தில் பதினாறு கிராம வளர்ச்சி மன்றங்களைக் கொண்டுள்ளது.

## புவியியல் மற்றும் தட்ப வெப்பம்
இம்மாவட்டம், இமயமலையில்  கடல் மட்டத்திலிருந்து  2,000 மீட்டர் முதல் 5,000 மீட்டர் உயரம் வரை பரவியுள்ளது. எனவே இம்மாவட்டத்தின் தட்ப வெப்பம் மிதமான காலநிலை, மான்ட்டேன் #ஆல்ப்ஸ் மலை காலநிலை,   துருவப் பகுதி காலநிலை, வெண்பனி படர்ந்த பகுதிகள், டிரான்ஸ் இமயமலை காலநிலை  என  ஐந்து நிலைகளில் காணப்படுகிறது. 

## இதனையும் காண்க
*நேபாள மாநிலங்கள்
*நேபாளத்தின் வளர்ச்சி பிராந்தியங்கள்  
*நேபாளத்தின் மண்டலங்கள்
*நேபாளத்தின் மாவட்டங்கள்
## மேற்கோள்கள்

## வெளி இணைப்புகள்
*http://www.holidaystonepal.com/jomsom-muktinath-mustang-trip-by-drive/ 

 
  பகுப்பு:கண்டகி பிரதேசம்
டிராகன் (பக்கவழி நெறிப்படுத்தல்)

டிராகன்கள் என்பவை கட்டுக்கதைகளில் காணப்படும் உயிரினங்களாகும். இவை பல கலாச்சாரங்களின் புராணங்களிலும், குறிப்பிடத்தக்களவில் பாம்புபோன்று நெளியும் வகையாகவோ அல்லது ஊர்வனவற்றின் சாயற்கூறைக் கொண்டிருக்கும் உயிரினமாகவோ குறிப்பிடப்படுகின்றன.

**டிராகன் **என்ற வார்த்தை கீழே உள்ளவற்றையும் குறிப்பிடலாம்:

## தனிநபர்

* புரூசு லீ (1940–1973), சீன நடிகர் மற்றும் தற்காப்புக் கலைஞர், "தி டிராகன்" எனும் செல்லப் பெயரை கொண்டிருந்தார்

## கலை, பொழுதுபோக்கு, மற்றும் ஊடகவியல்

### புனைவுப் பொருள்

### திரைப்படம்
*டிராகன் (2025 திரைப்படம்)
* ஹவ் டு ட்ரெய்ன் யுவர் டிராகன் 2, 2014ம் ஆண்டு வெளியான அமெரிக்கா நாட்டு 3டி கணினி அனிமேஷன் திரைப்படமாகும்
* டிராகன் ஹார்ட்,  1996 ஆம் ஆண்டு வெளிவந்த ஆங்கிலத் திரைப்படமாகும்.

## இராணுவம்
* டிராகன் (கைத்துப்பாக்கி), பிளந்தர்பசின் சிறிய வடிவம்.

## அறிவியல்
### உயிரியல்
* டிராகன் பழம்,  கள்ளி இனத்தாவரத்தில் விளையும் ஒரு பழம் ஆகும்.

## விளையாட்டு அணிகள்
### ஆசியா
* திண்டுக்கல் டிராகன்ஸ், தமிழ்நாட்டின் தமிழ்நாடு பிரீமியர் லீக்கில் விளையாடும் ஓர் கிரிக்கெட் அணி

### ஆகாயம்
* தக்லஸ் பி-23 டிராகன், இரட்டைப்பொறி கொண்ட அமெரிக்க குண்டுவீசும் விமானம்.

### நிலம்
* டென்னிஸ் டிராகன் (1982–1999), டென்னிஸ் எனும் வாகன நிறுவனம் உறவாக்கிய பேருந்து.

### நீர்
* டிராகன் படகு, சீனாவில் டிராகன் படகு பந்தயத்தில், பல மனிதர்களால் இருபுறமும் துடுப்பு இடப்படும் ஓர் நீண்ட படகு.
* டிராகன் (பாய்மரப் படகு), பந்தயத்திற்கு பயன்படும் ஒரு வகைப் படகு.                    .

### விண்வெளி
* சுபேசெக்சு டிராகன்,  ஸ்பேஸ் எக்ஸால் தயாரிக்கப்பட்ட வின்கலம் ஆகும்                       .

## இதர வகை
* டிராகன், சீன சோதிடத்தின் ஐந்தாவது குறி ஆகும்.

பகுப்பு:பக்கவழி நெறிப்படுத்தல்
பர்பத் மாவட்டம்

**பர்பத் மாவட்டம்** (Parbat District)  ( ),  தெற்காசியாவில் நேபாள நாட்டின் எழுபத்தி ஐந்து மாவட்டங்களில் ஒன்றாகும். இம்மாவட்டம் மேற்கு வளர்ச்சி பிராந்தியத்தின் மாநில எண் 4-இல் அமைந்துள்ள பதினோறு மலைப்பாங்கான மாவட்டங்களில் ஒன்று. இம்மாவட்டத்தின் நிர்வாகத் தலைமையிட நகரம் **குஷ்மா** ஆகும். 

தவலாகிரி மண்டலத்தில் இம்மாவட்டம், 494 சதுர கிலோ மீட்டர் பரப்பளவு கொண்டது. இம்மாவட்டத்தின் மக்கள் தொகை, 2011-ஆம் ஆண்டின் மக்கள் தொகை கணக்கெடுப்பின் படி 1,57,826 ஆகும்.
நேபாளத்தின் சிறிய மாவட்டங்களின்  வரிசையில் இம்மாவட்டம் நான்காம் இடம் வகிக்கிறது. இம்மாவட்டத்தில் நாற்பத்தி ஏழு கிராம வளர்ச்சி மன்றங்களும், குஷ்மா எனும் நகராட்சியும் உள்ளது.

குஷ்மா நகராட்சியில் உள்ள குப்தேஷ்வரர் கோயிலில் மகா சிவராத்திரியின் போது திரளான பக்தர்கள் கூடுவர்.
மேலும் இங்குள்ள பத்தேஷ்வரி அம்மன் கோயில் மிகவும் புகழ் பெற்றது. இம்மாவட்டத்தில் பத்து மெகா  வாட் மின்சாரம் உற்பத்தி செய்யும் நீர் மின் நிலையம் அமைக்கப்பட்டது.

## புவியியல் மற்றும் தட்ப வெப்பம்
இமயமலையில் அமைந்த இம்மாவட்டம், கடல் மட்டத்திலிருந்து   300 மீட்டர் முதல் 4,000 மீட்டர் உயரம் வரை பரவியுள்ளது. எனவே இம்மாவட்டத்தின் தட்ப வெப்பம் மேல் வெப்ப மண்டலம்,  மிதவெப்ப வளையம்,  மிதமான காலநிலை, மான்ட்டேன் #ஆல்ப்ஸ் மலை காலநிலை,   என  நான்கு  நிலைகளில் காணப்படுகிறது. 

## கிராம வளர்ச்சி மன்றங்கள்
 
இம்மாவட்டம் ஒரு நகராட்சி மன்றத்தையும், நாற்பத்தி ஏழு கிராம வளர்ச்சி மன்றங்களும் கொண்டுள்ளது.
## இதனையும் காண்க
*நேபாள மாநிலங்கள்
*நேபாளத்தின் வளர்ச்சி பிராந்தியங்கள்  
*நேபாளத்தின் மண்டலங்கள்
*நேபாளத்தின் மாவட்டங்கள்

## மேற்கோள்கள்

## வெளி இணைப்புகள்
*பர்பத் மாவட்ட இணையதளம்
*www.kushmaparbat.com(first web site about parbat kushma & parbateli)
*parbatdistrict.blogspot.com(Complete Information about Parbat District.)
*parbatjilla.com 

 
  பகுப்பு:கண்டகி பிரதேசம்
பெரிய பள்ளிவாசல், சனா

**சனா பெரிய பள்ளிவாசல்** (Great Mosque of Sana'a) (   யேமன் நாட்டின்  தலைநகரான சனா நகரில் உள்ள பள்ளிவாசல் ஆகும். இப்பள்ளிவாசல்  கி.பி.630 இல் ஆரம்பித்து கி.பி. 705 க்கும்  715 க்கும்  இடைப்பட்ட காலத்தில் கட்டி முடிக்கப்பட்டது.இது குத்மான் மாளிகைக்கு கிழக்கில் உள்ளது.
## அமைவிடம்

இப்பள்ளிவாசல் யேமன் நாட்டின்  தலைநகரான சனா நகரில் அல் குவாத்தி மற்றும் அல்சாலிஹ் பகுதிகளுக்கு இடையே
குத்மான் மாளிகைக்கு கிழக்கில் உள்ளது.
 ஓட்டோமான் பேரரசு காலத்தில் இப்பள்ளிவாசல் அருகே இராணுவம் நிலைகொண்டு இருந்தது. 
யேமன் நாட்டின்  தலைநகரான சனா நகரில் நூற்றுக்கணக்கான பள்ளிவாசல்கள் இருந்தாலும் இதுவே மிகப்பெரிய பள்ளிவாசல் ஆகு‌ம்.
## வரலாறு

உள்ளூர் மக்களின் கருத்து படி இசுலாமிய இறைதூதர் முகமது அவர்களின்  காலத்தில் இப்பள்ளிவாசல் கட்டப்பட்டது.
பிற்காலத்தில் கட்டிடத்தில் பல புனரமைத்தல் நடைபெற்றுவிட்டன.
1972 இல் இங்கு நடந்த தொல்லியல் ஆய்வின் போது இங்கு இசுலாமிய இறைதூதர் முகமது அவர்களின்  காலத்தில் கையால் எழுதப்பட்ட குர்ஆன் பிரதிகள் கிடைத்தன.

உறுதி வரலாறு நிகழ்வுகள் படி கி.பி.705 இருந்து கி.பி.715 வரை (86-96 AH) உமையா கலீபா முதலாம் அல்-வலித் பள்ளிவாசல்  பெரிய அளவில் விரிவாக்கி கட்டினார்.

பள்ளிவாசல் முற்றத்தில் காணப்படும் மற்றொரு கல்வெட்டு தகவலின்படி  கி.பி.753 இல் பள்ளிவாசல் ஒரு பகுதி அப்பாசிய கலிபா காலத்தில் கட்டப்பட்டது.

இப்பள்ளிவாசல் இரண்டு வெள்ளை நிற மினார்களைக் கொண்டுள்ளது.கிழக்கு பகுதி மினார் 9 ஆம் நூற்றாண்டிலும் மேற்கு பகுதி மினார் 12 ஆம் நூற்றாண்டிலும் கட்டப்பட்டது. 
கி.பி.1130 இல் இசுமாலி அரசி அர்வா இபின் அகமத் மேற்கு மினாரைக் கட்டினார்.

## கட்டிடக்கலை

பள்ளிவாசல்   அடுக்குகளில் உள்ள அப்லாக் வடிவமைப்பு, முன் இஸ்லாமிய காலம் போன்ற வடிவமைப்பில் உள்ளது.மேல்மட்டத்தில் லகுனாரி  மரத்தில்  செய்யப்பட்ட செதுக்கப்பட்ட பலகைகள் வர்ணம் பூசப்பட்டு உள்ளது. இக்கட்டிடத்தில் பழமையான கையெழுத்து பிரதிகள் உள்ளன.

## அகழ்வாராய்ச்சி
பள்ளிவாசலில் உள்ள மினாருக்கு செல்லும்  மாடி படிக்கட்டுகளுக்கு அடியில் பழமையான  ஆவணங்களை சேர்த்து உருளைக்கிழங்கு சாக்குகளில் நிரப்பி வைக்கப்பட்டதை அகழ்வாராய்ச்சி மூலம் கண்டுபிடிக்க பட்டது. 
4000 அரபி மொழி  பழமையான கையெழுத்து பிரதிகள் கிடைத்தன.கலிபா அலீ தொகுத்துள்ளேன் குர்ஆன் பிரதி கிடைத்தது. 

## பாதுகாப்பு
சனா பெரிய பள்ளிவாசல் ஐக்கிய நாடுகள் கல்வி, அறிவியல், பண்பாட்டு நிறுவனம் வெளியிட்ட உலகப் பாரம்பரியக் களம் பட்டியலில் 1986 ஆம் ஆண்டு சேர்க்கப்பட்டது. 

## மேற்கோள்கள்

பகுப்பு:யெமனில் உள்ள பள்ளிவாசல்கள்
மாலிப்டினம்(III) புரோமைடு

**மாலிப்டினம்(III) புரோமைடு** *(Molybdenum(III) bromide)* என்பது MoBr3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கருப்பு நிறத்தில் ஒரு திண்மமாகக் காணப்படும் இச்சேர்மம் பெரும்பாலான கரைப்பான்களில் கரையாது. ஆனால் பிரிடின் போன்ற புரோட்டானை கொடையளிக்கும்  கரைப்பான்களில் மட்டும் கரைகிறது.

## தயாரிப்பு

தனிமநிலை மாலிப்டினமும் புரோமினும் 350 பாகை செல்சியசு வெப்பநிலை அல்லது 660 பாகை பாரன்கீட்டு வெப்பநிலையில் வினைபுரிந்து மாலிப்டினம்(III) புரோமைடு உருவாகிறது. 

:2 Mo + 3Br2--> 2 MoBr3
 
இதன் கட்டமைப்பில் முகப்பகிர்வு எண்முகப்படிகங்களுடன் குறுகிய மற்றும் நீண்ட Mo-Mo இணைப்புகள் எல்லையற்ற சங்கிலிகளாக உள்ளன. ருத்தேனியம் மற்றும் டெக்னீசியம் டிரைபுரோமைடுகளும் இதே வகையான கட்டமைப்பைக் கொண்டுள்ளன. மாறாக உயர் வெப்பநிலையில் தைட்டானியம்(III) அயோடைடு சேர்மத்தில் உள்ள Ti---Ti தொடர்புகள் மாற்றமின்றி உள்ளன.  

## மேற்கோள்கள்

பகுப்பு:மாலிப்டினம்(III) சேர்மங்கள்
பகுப்பு:புரோமைடுகள்
பகுப்பு:மாலிப்டினம் ஆலைடுகள்
மியாக்தி மாவட்டம்

**மியாக்தி மாவட்டம்** (Myagdi District) (), தெற்காசியாவின் நேபாள நாட்டின், கண்டகி மாநிலத்தில் அமைந்துள்ளது. இம்மாவட்டம் நேபாளத்தின் எழுபத்தி ஐந்து மாவட்டங்களில் ஒன்றாகும். இம்மாவட்ட நிர்வாகத் தலைமையிடம் **பேனி** நகரம் ஆகும்.

தவளகிரி மண்டலத்தில் உள்ள இம்மாவட்டத்தின் பரப்பளவு 2,297 சதுர கிலோ மீட்டர்கள் ஆகும். 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 1,13,641  ஆகும். 

## புவியியல் மற்றும் தட்ப வெப்பம்
இம்மாவட்டம் கடல் மட்டத்திலிருந்து 300 மீட்டர் முதல் 6,400 மீட்டர் உயரம் வரை இமயமலையில்  பரவியுள்ளது. எனவே இம்மாவட்டத்தின் தட்ப வெப்பம், கீழ் வெப்ப மண்டலம், மேல் வெப்ப மண்டலம்,  மிதவெப்ப வளையம்,  மிதமான காலநிலை, மான்ட்டேன் #ஆல்ப்ஸ் மலை காலநிலை, துருவப் பகுதி காலநிலை, வெண்பனி படர்ந்த பகுதிகள்  என  ஐந்து  காலநிலைகளில் காணப்படுகிறது. 

## உள்ளாட்சி மன்றங்கள்
 

மியாக்தி மாவட்டத்தில் 45 கிராம வளர்ச்சி மன்றங்களும், பெனி எனும் நகராட்சியும் உள்ளது.

## சுற்றுலா
மியாக்தி மாவட்டத்தின் காரா கிராம வளர்ச்சி மன்றத்தில் உள்ள பூன் மலைகள் மற்றும் கோராபானி மலைகள் மலையேற்ற வீரர்களுக்கும் மற்றும் மலையேற்ற பயிற்சி மேற்கொள்பவர்களுக்கும் பிரபலமானதாகும்.  ததோபானி வெந்நீர் ஊற்று இம்மாவட்டத்தில் உள்ளது. 

## இதனையும் காண்க
*நேபாள மாநிலங்கள்
*நேபாளத்தின் வளர்ச்சி பிராந்தியங்கள்  
*நேபாளத்தின் மண்டலங்கள்
*நேபாளத்தின் மாவட்டங்கள்

## மேற்கோள்கள்

 
பகுப்பு:கண்டகி பிரதேசம்
முதல் லெயிட்டர் கட்டிடம்

**முதல் லெயிட்டர் கட்டிடம்**, ஐக்கிய அமெரிக்காவின் சிக்காகோ நகரத்தில் வெஸ்ட் மொன்ரோ சாலையில் இருந்தது. 1879ல் தொடக்கக் கட்டுமான வேலைகளும், 1888ல் தொடர்ந்த வேலைகளும் இடம்பெற்றன. அக்காலத்தில் இக்கட்டிடம் சிக்காகோ நகரின் கட்டிடக்கலை அடையாளச் சின்னமாக விளங்கியது. இது கட்டிடக்கலைஞர் வில்லியம் லீ பாரன் ஜென்னி என்பவரால் வடிவமைக்கப்பட்டது. இக்கட்டிடத்தில் பாரம் சுமக்கும் சுவர்கள் கிடையாது. இது அக்காலத்தில் ஒரு புதிய விடயம் ஆகும். இதன் முகப்பு 400 அடி நீளமும் 8 மாடிகள் உயரமும் கொண்டிருந்தது. தகட்டுக் கண்ணாடியினால் ஆன சாளரங்கள் இக்கட்டிடத்தில் பயன்படுத்தப்பட்டுள்ளன.

உயரமான கட்டிடங்களில் தூய வடிவங்களைப் பயன்படுத்தும் போக்கைக் காட்டும் கட்டிடமாக லெயிட்டர் கட்டிடம் காணப்பட்டது. இவ்வாறான கட்டிடக்கலைத் தூய்மை தொடர்பில் லெயிட்டர் கட்டிடம் ஒரு தொடக்கப் புள்ளியாக அமைந்தது எனலாம். உயரமான கட்டிடங்களுக்கு இருக்கவேண்டிய நான்கு அம்சங்கள் முதன்முதலாக இந்தக் கட்டிடத்தில் அடங்கியிருந்தன. கட்டிடத்தின் உயரம், இரும்பினாலான சட்டகக் கூடு,  அமைப்புக் கூறுகளின்மீது சுடுமண் தகட்டுத் தீக்காப்பு, உயர்த்திகளைப் பயன்படுத்திய நிலைக்குத்துப் போக்குவரத்து. என்பன மேற்படி நான்கு அம்சங்கள்.

இக்கட்டிடம் 1972ல் இடிக்கப்பட்டது.

## மேற்கோள்கள்

பகுப்பு:கட்டிடக்கலை வரலாறு
பகுப்பு:ஐக்கிய அமெரிக்கக் கட்டிடங்கள்
யெமனில் உள்ள பள்ளிவாசல்கள்

யேமன் நாட்டில் உள்ள பள்ளிவாசல்களின் பட்டியல். 
## சனா
யேமன் நாட்டின் தலைநகரான  சனாவில் உள்ள பள்ளிவாசல்கள்:
* பெரிய பள்ளிவாசல், சனா
* தவ்ஹீத் பள்ளிவாசல், சனா
* பக்ரியா பள்ளிவாசல், சனா 
* சுகதா பள்ளிவாசல், சனா
* அலன்சர் பள்ளிவாசல், சனா
* அல்போலைலி பள்ளிவாசல், சனா
* ஹன்தல் பள்ளிவாசல், சனா
* சாலிஹ் பள்ளிவாசல், சனா
* தஹ்லா பள்ளிவாசல், சனா
* அல் ஈமான் பள்ளிவாசல், சனா

## ஏடன்
யேமன் நாட்டின் ஏடன் நகரில் உள்ள பள்ளிவாசல்கள்:
* ஐதரஸ் பள்ளிவாசல், ஏடன்.
## தைய்ஜ்
யேமன் நாட்டின் தைய்ஜ் நகரில்  உள்ள பள்ளிவாசல்கள்:
* முதாபர் பள்ளிவாசல், தைய்ஜ்.

## மேற்கோள்கள்

பகுப்பு:யெமனில் உள்ள பள்ளிவாசல்கள்
வெட்டுவாக்கோட்டை செல்லியம்மன் கோயில்

**வெட்டுவாக்கோட்டை செல்லியம்மன் கோயில்** தஞ்சாவூர் மாவட்டத்திலுள்ள அம்மன் கோயிலாகும்.

## அமைவிடம்
இக்கோயில் பட்டுக்கோட்டைக்கு வடமேற்கில் புதுக்கோட்டை செல்லும் சாலையில் 15 கி.மீ. தொலைவில் உள்ள ஊரணிபுரம் அருகே அமைந்துள்ளது.

## மூலவர்
இக்கோயிலில் மூலவராக செல்லியம்மன் உள்ளார். காவல் தெய்வமாக முனியாண்டவர் உள்ளார். முத்துமாரியம்மன் கோயில் அருகே உள்ளது.

## காளியின் சிறப்பு
குருடைக் கானகம் உகந்த காளி என்றும் அறுவர்க்கிளைய நங்கை என்றும் காளியை இளங்கோவடிகள் கூறுகின்றார். அந்த மாகாளி பல்வேறு தலங்களில் பல்வேறு பெயர்களுடன் காணப்படுகிறார். செல்லியம்மன், செல்லாண்டியம்மன், பிடாரியம்மன், வடக்கு வாயிற்செல்வி என்ற பல நிலைகளில் காளி அமைவார்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள அம்மன் கோயில்கள்
பகுப்பு:சாக்தம்
பட்டுக்கோட்டை நாடியம்மன் கோயில்

**பட்டுக்கோட்டை நாடியம்மன் கோயில்** தஞ்சாவூர் மாவட்டத்திலுள்ள அம்மன் கோயிலாகும்.

## அமைவிடம்
இக்கோயில் தஞ்சாவூருக்குத் தென்கிழக்கே 47 கி.மீ. தொலைவில் பட்டுக்கோட்டையில் அமைந்துள்ளது. அருகில் பட்டுக்கோட்டை கோட்டை சிவன் கோயில் உள்ளது.

## மூலவர்
இக்கோயிலில் மூலவராக நாடியம்மன் உள்ளார். மூன்று குதிரைகள் காவலுக்கு நிற்கின்றன. அம்மன் சன்னதியின் முன்பாக சிம்மன் உள்ளது. ராஜகோபுரத்துடன் இக்கோயில் அமைந்துள்ளது. திருவிழாக் காலத்தில் பதுமைகள் பூச்சொரியும் நிகழ்ச்சி இங்கு சிறப்பாக நடைபெறும்.

## வரலாறு
மன்னர் சரபோசி வேட்டையாட வந்தபோது ஒரு பெண்ணைக் கண்டதாகவும், அவரைத் தொடர்ந்து சென்றபோது அப்பெண் ஒரு புதரில் மாயமாக மறைய அங்கு இரண்டரையடி உயரத்தில் கற்சிலையைக் கண்டதாகவும், கோட்டை சிவன் கோயில் குருமார்களை அழைத்து அங்கேயே அம்மனுக்கு ஒரு கோயில் அமைத்ததாகக் கூறுவர்.

## குடமுழுக்கு
இக்கோயிலின் குடமுழுக்கு, 21 ஆண்டுகளுக்குப் பின், 27 சனவரி 2022இல் நடைபெற்றது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள அம்மன் கோயில்கள்
பகுப்பு:சாக்தம்
திருலோகி சீராப்தி சயனநாராயணப் பெருமாள் கோயில்

**திருலோகி சீராப்தி சயனநாராயணப் பெருமாள் கோயில்** தஞ்சாவூர் மாவட்டத்திலுள்ள அமைந்துள்ள வைணவக்கோயிலாகும்.

## அமைவிடம்
இக்கோயில் கும்பகோணம் அருகில் திருப்பனந்தாளுக்குக் கிழக்கே 5 கி.மீ. தொலைவில் அமைந்துள்ளது.

## இறைவன், இறைவி
இக்கோயிலில் உள்ள மூலவர் சீராப்தி சயனநாராயணப் பெருமாள் என்று அழைக்கப்படுகிறார். தாயார் சீரநாயகி ஆவார். மூலவர் தென்புறம் முடியையும் வட புறம் ஐந்து தலைகள் கொண்ட ஆதிசேசன் மீது சயனித்த கோலத்தில் உள்ளார். தாயார் சனி சன்னதியில் உள்ளார்.

## பிற சன்னதிகள்
வரதராஜ பெருமாள், யோக நரசிம்மர், விஷ்ணு துர்க்கை ஆகியோருக்கான சன்னதிகள் இக்கோயிலில் உள்ளன. 108 திவ்யதேசங்களில் ஒன்றான திருவெள்ளியங்குடியின் அபிமானத் தலமாக இத்தலம் உள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
பகுப்பு:வைணவ தலங்கள்
கொச்பரா

**கொச்பரா** *(Kochpara )* என்பது இந்தியாவின் அசாம் மாநிலம் காம்ரூப் மாவட்டத்திலுள்ள ஒரு கணக்கெடுப்பில் உள்ள ஊர் ஆகும். 

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி  கொச்பரா    நகரத்தின் மக்கள்தொகை 6028 நபர்கள் ஆகும். இம்மக்கள் தொகையில் 51% நபர்கள் ஆண்கள் மற்றும் 49% நபர்கள் பெண்களாவர். இக்கிராமத்தின் எழுத்தறிவு சதவீதம் 85% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 89% நபர்கள் ஆண்கள் மற்றும் 81% நபர்கள் பெண்களாவர். 9% நபர்கள் 6 வயதுக்கு குறைவானவர்களாக இருந்தனர்.

## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:காமரூப் மாவட்டம்
பாலத்தளி துர்க்கையம்மன் கோயில்

**பாலத்தளி துர்க்கையம்மன் கோயில்** தஞ்சாவூர் மாவட்டத்திலுள்ள அம்மன் கோயிலாகும்.

## அமைவிடம்
இக்கோயில் பட்டுக்கோட்டை-அறந்தாங்கி சாலையில் 4 கி.மீ. தொலைவில் உள்ள உதயசூரியபுரத்திற்கு அருகே உள்ள பாலத்தளி என்னுமிடத்தில் அமைந்துள்ளது. பாலை மரங்கள் அதிகமாகக் காணப்படுவதால் பாலத்தளி என்றழைக்கப்படுகிறது.

## மூலவர்
இக்கோயிலில் மூலவராக துர்க்கையம்மன் உள்ளார். நான்கு கரங்களைக் கொண்டு சங்கு சக்கரத்தினை கைகளில் கொண்டு அபய முத்திரையில் எருமைத்தலையின் மீது நின்ற நிலையில் அம்மன் உள்ளார்.

## வரலாறு
மேய்ச்சலுக்கு வந்த பசுக்கள் தாமாக குறிப்பிட்ட இடத்தில் பார் சொரிந்து நிற்பதைக் கண்ட மக்கள், அங்கு தோண்ட, நின்ற கோலத்திலிருந்த அம்மன் சிலையைக் கண்டனர். அவருக்காக எழுப்பப்பட்டதே இக்கோயிலாகும்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள அம்மன் கோயில்கள்
பகுப்பு:சாக்தம்
அமர்பூர், பங்கா

**அமர்பூர்** *(Amarpur)* என்பது இந்தியாவின் பீகார் மாநிலம் பாங்கா மாவட்டத்திலுள்ள ஒரு குறிப்பிடத்தக்க நகரம் ஆகும்.

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி  அமர்பூர்  நகரின் மக்கள்தொகை 20,930  நபர்கள் ஆகும். இம்மக்கள்தொகையில் 52% நபர்கள் ஆண்கள் மற்றும் 48% நபர்கள் பெண்களாவர். இந்நகரின்  எழுத்தறிவு சதவீதம் 42% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது குறைவாகும். எழுத்தறிவு பெற்றவர்களில் 61% நபர்கள் ஆண்கள் மற்றும் 39% நபர்கள் பெண்களாவர். மக்கள் தொகையில் 18% நபர்கள் 6 வயதுக்கு கீழ் உள்ளவர்களாகும். நான்கு தேசியமயமாக்கப்பட்ட வங்கிகளும் ஒரு சிறிய சந்தையும் இங்கு உள்ளன. இந்நகரில் வாழும் மக்களில் பெரும்பாலானவர்கள் வேளாண்மைத் தொழிலில் ஈடுபட்டுள்ளனர் .

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்